Source: http://docplayer.fi/538170-Turun-raitiotien-yleissuunnitelman-kuntataloudelliset-vaikutukset-17-4-2015.html
Timestamp: 2016-10-25 17:33:21+00:00
Document Index: 26660392

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Turun raitiotien yleissuunnitelman kuntataloudelliset vaikutukset
Turun raitiotien yleissuunnitelman kuntataloudelliset vaikutukset
Download "Turun raitiotien yleissuunnitelman kuntataloudelliset vaikutukset 17.4.2015"
Topi Hannes Halonen
1 Turun raitiotien yleissuunnitelman kuntataloudelliset vaikutukset Laskentaperiaatteet Kuntatalouslaskelma on laskettu seuraavilla periaatteilla: Raitiotie- ja superbussivaihtoehdot ovat yleissuunnitelman mukaiselle kolmihaaraiselle verkolle: Kauppatorilta Runosmäkeen, Skanssiin ja Varissuolle. Lisäksi on tarkasteltu kaksihaaraista raitiotietä (Runosmäki-Kauppatori-Varissuo). Kuntatalouslaskelma on erotuslaskelma VE0+:aan (nykyisen kaltainen bussijärjestelmä). Raitiotien liikennöinnin avausvuodeksi on oletettu Rakentamisajaksi on arvioitu kolme vuotta ( ). Esitettyjä rahamääriä ei ole indeksikorotettu eikä diskontattu. Raitiotien ei ole oletettu kasvattavan Turun kokonaisasukas- tai kokonaistyöpaikkamäärää Maankäytön kuvaus Turun raitiotien yleissuunnitelman vaihtoehtovertailussa mukaisesti. Tulo- ja menoerät Kiinteistötalous Lisätulot perustuvat maankäytön kehittymisen suurempaan kysyntään raitiotien läheisyydessä mm. parantuneen saavutettavuuden vuoksi. Asukkaat ovat valmiita maksamaan alueella asumisesta enemmän, mikä johtaa asuntojen hintojen ja vuokrien nousuun kyseisillä alueilla. Yrityksillä on parantuneen joukkoliikenneyhteyden vuoksi paremmat mahdollisuudet saada työntekijöitä. Kaupan yrityksillä asiakkaiden saavutettavuus paranee ja yrityksen potentiaalinen markkina-alue laajenee. Näistä johtuen raitiotien vaikutusalueella asuin- ja toimitilojen kysyntä kasvaa ja näiden vuokrat ja hinnat nousevat suhteessa sijainniltaan ja ominaisuuksiltaan samankaltaisiin tiloihin. Kaupungille voidaan ohjata lisätuloja kaupungin maanomistuksen osalta tonttien luovutuksesta saatavista suuremmista tuloista sekä yksityisen maanomistuksen osalta maankäyttösopimuskorvauksina perittävistä suuremmista tuloista. Kiinteistötaloudellisesta analyysista on laadittu erillinen raportti, jossa suurin osa raitiotien kiinteistötaloudellisista hyödyistä perustuu suurempaan rakentamisen määrään eli eri vaihtoehtojen (raitiotie, superbussi, ve0+) rakentamisen kokonaismäärä Turussa ei ole sama. Kuntatalouslaskelmassa on poistettu suuremmasta rakentamisvolyymista aiheutuva lisätulo eli jäljellä on ainoastaan Turun kaupungille raitiotien/superbussin arvonnoususta kohdistuva lisätulo. Ottamalla mukaan myös lisärakentamisesta (kolmihaaraisella raitiotiellä n k-m2) aiheutuvat kiinteistötaloudelliset hyödyt, kolmihaaraisen raitiotien kaupungille kohdistuva kiinteistötaloushyöty arvonnousu mukaan lukien olisi noin 52 miljoonaa euroa. Maankäytön kehitysvolyymit perustuvat Turun kaupunkiseudun rakennemallin 2035 mukaiseen kasvutavoitteeseen vuoteen 2035 mennessä sekä raitiotien oletettuun vaikutukseen maankäytön kehittymisessä ( Maankäytön kuvaus Turun raitiotien yleissuunnitelman vaihtoehtovertailussa ). Koska ei ole päätöksiä tai tavoitteita maankäytön kehittämisestä vuoden 2035 jälkeen ja raitiotien kannalta pyrittiin kuvaamaan 30 vuoden aikajaksolla syntyviä hyötyjä, tehtiin yksinkertaistava oletus että raitiotie olisi käytössä vuonna 2015 ja vuosien maankäyttöhyödyt toteutuisivat rakennemallin ja raitiotien oletetun maankäyttövaikutuksen mukaisesti eli kiinteistötaloushyötyjä siirrettiin 10 vuodella. Lisäksi rakennemallia seuraavina 10 vuotena kiinteistötaloushyötyjen oletettiin olevan suhteessa Suomen asukasmäärän kasvuennusteeseen (noin 43 % vuosien kasvuennusteesta). Luvut eivät siis kuvaa tarkasti juuri kyseisten vuosien kiinteistötaloudesta saatavia lisätuloja vaan kuvaavat arvioitua tulojen suuruusluokan tasoa pidemmällä aikavälillä. Superbussivaihtoehdossa on oletettu, että superbussin aiheuttama arvonnousu on samassa suhteessa kuin oletettu vaikutus kasvavan maankäytön toteutumiseen ve0+ verrattuna eli noin 67 % raitiotien lisämaankäytöstä ja arvonnoususta toteutuu superbussivaihtoehdossa. Kaksihaaraiselle raitiotievaihtoehdolle ei ole laadittu omaa maankäyttöennustetta, mistä johtuen kaksihaaraisen raitiotien kiinteistötaloushyötyinä on käytetty kolmihaaraisen raitiotievaihtoehdon hyötyjä. Yksinkertaistuksena voidaan olettaa, että Skanssin haaran maankäyttöä siirtyy Runosmäki-Varissuo-linjan varrelle jolloin kokonaisvaikutus on samaa luokkaa. Kunnallisvero Raitiotien rakentamisen arvioidaan tuottavan yhteensä 4750 henkilötyövuotta ja superbussin noin 2400 henkilötyövuotta. Turun kaupunki saa hankkeeseen osallistuvien turkulaisten osuuden rakentamisen aiheuttamasta kunnallisveron kasvusta. Mikäli turkulaisiksi oletetaan puolet välittö-2 2 mästä työllisyydestä ja neljännes välillisestä työllisyydestä, Turun kaupunki saisi kunnallisverotuloja raitiotien rakentamisesta 10 miljoonaa euroa ja superbussin rakentamisesta 5,5 miljoonaa euroa. Raitiotien rakentamisen rahavirroista ja työllistävyydestä on laadittu erillinen raportti. Käytön aikaisia verotuloja ei ole otettu huomioon laskelmassa. Lipputulot Joukkoliikenteen lipputulot kasvavat, kun raitiotie/superbussi lisää joukkoliikenteen käyttöä. Lipputulojen kasvu perustuu Turun raitiotien yleissuunnitelman liikenne-ennusteeseen ja erotusluku kuvaa koko seudun joukkoliikenteen lipputulojen erotusta raitiotievaihtoehdon ja nykyisen kaltaisen jatkumon välillä. Liikenne-ennusteesta on laadittu erillinen raportti. Lipputulojen kasvusta on vähennetty arvonlisäveron osuus (10 %). Jäännösarvo Jäännösarvo on arvioitu kustannusryhmäkohtaisesti. Erityisesti radan rakenteilla, radalla ja varikolla on vielä käyttöarvoa 30 vuoden arviointijakson lopussa. Käytetyt pitoajat on esitetty alempana. Raitiotien jäännösarvoon on lisätty raitiovaunukaluston pitoaikaa (30v) pidempi oletettu todellinen raitiovaunujen käyttöikä (40v), joka lisää raitiotien jäännösarvoa noin 18 miljoonaa euroa. Maanhankinta- ja lunastuskustannuksia ei ole kuntatalouslaskelmassa otettu huomioon jäännösarvossa eikä infrastruktuurin poistoissa. Infrastruktuurin poistot Kolmihaaraisen raitiotien investointikustannus on Turun raitiotien yleissuunnitelman mukaan noin 303 miljoonaa euroa (lokakuun 2013 hintataso MAKU 137,0 (2005=100)). Investointikustannuksiin sisältyy suunnittelutehtävät, rakennuttamis- ja omistajatehtävät sekä arvaamattomat kustannukset. Investointikustannuksiin ei sisälly arvonlisäveroa. Poistosuunnitelman on Turun kaupungin nykyistä poistosuunnitelmaa pidempi noudattaen alalla yleisesti käytettyjä poistosuunnitelmia. Poistojen on oletettu olevan infrastruktuurin osalta lähtötilanteessa n. 7,5 milj. euroa vuodessa. Käytetyt poistoajat ovat: radan kiskot ja betonilaatta 30v, radan alusrakenne 50v, vaihteet 20v, liikennevalot 15v, sähköistys 35v, pysäkit 15v, katujärjestelyt 30v, johtosiirrot 50v, pohjanvahvistukset 50v, sillat ja tukimuurit 50v, raitiotievarikko 48v (laskettu kustannusryhmittäin painotetusti), raitiovaunukalusto 30v, superbussikalusto 12v, reaaliaikainen informaatio ja kulunvalvonta 6v. Maaperän puhdistuksen, arkeologisten kaivausten, suunnittelutehtävien sekä rakennuttamis- ja omistajatehtävien kustannukset on jaettu tasaisesti kolmelle rakennusvuodelle. Arvaamattomat kustannukset on jaettu kustannusarvioiden suhteessa, jolloin ne kasvattavat myös jäännösarvoa. Maanhankinta- ja lunastuskustannuksia ei ole kuntatalouslaskelmassa otettu huomioon jäännösarvossa eikä infrastruktuurin poistoissa. Valtionosuus Valtionosuuden oletettu olevan 30 % raitiotien kustannuksista pois lukien raitiovaunukalusto. Valtionosuus on oletettu myös mm. 15 % riskivaraukseen infrastruktuurin investointikustannuksissa sekä suunnittelukustannuksiin. Valtinosuuksiksi muodostuu näin yhteensä noin 105 miljoonaa euroa. Sama 30 % valtionapu oletettu myös superbussin infrainvestointiin ja varikkoon. Korkokulut Infrastruktuurin osalta rahoituksen on oletettu tapahtuvan pääosin lainarahoituksella. Rahoituskorkona on oletettu olevan 3 %. Mikäli hanke rahoitettaisiin yksityisellä rahalla, olisi lainakorko moninkertainen ja rahoituskustannukset merkittävästi suurempia. Rakennusaikainen korko aktivoidaan investointikustannuksiin. Valtion 30 % osuudelle ei ole laskettu rahoituskustannuksia. Vuoden 2054 jälkeisiä korkokuluja ei ole mukana laskelmassa. Hoito ja ylläpito Hoito- ja ylläpitokulut kasvavat, kun hoidettavaa ja ylläpidettävää infrastruktuuria rakennetaan lisää. Lisäksi raitiotieinfrastruktuurin ylläpitoon ja hoitoon tarvitaan uusia järjestelyitä, mikä kasvattaa raitiotievaihtoehdon kustannuksia selvästi enemmän kuin superbussivaihtoehdon. Hoito- ja ylläpitokustannukset perustuvat Turun raitiotien yleissuunnitelmaan. Liikennöintikustannukset (sis. varikon ja kaluston poistot) Tarkasteltu koko Turun seudun joukkoliikenteen järjestämiskustannuksia ja erotusluku kuvaa koko seudun joukkoliikenteen liikennöinnin erotusta raitiotievaihtoehdon ja nykyisen kaltaisen jatkumon välillä. Liikennöintikustannuksiin sisältyy mm. kalustohankintojen ja varikon kuoletus. Liikennöintikustannukset perustuvat Turun raitiotien yleissuunnitelmaan sekä yleissuunnitelman yhteydessä laadittuun erilliseen selvitykseen. Liikennöintikustannukset kuvaavat vuodelle 2035 suunniteltua joukkoliikennelinjastoa, minkä on yleistetty kuvaavan koko ajanjaksoa. Raitiotievaihtoehdossa liikennöintikustannukset kasvavat ve0+ verrattuna, mutta superbussivaihtoehdossa liikennöintikustannukset ovat alemmat kuin ve0+:ssa. Liikenneinvestointisäästöt Investointisäästöt kuvaavat katuinvestointeja, jotka joudutaan tekemään raitiotiekäytävällä raitiotiestä riippumatta (VE0+ investoinnit). VE0+:n infrastruktuurin investointikustannukseksi on ole-3 3 tettu 10 miljoonaa euroa, mikä vastaisi raitiotieosuudella joka tapauksessa tehtäviä katujärjestelymuutoksia mm. Skanssin, Matkakeskuksen, Itäharjun sekä Kauppatorin läheisyydessä sekä uusia liikennevaloja raitiotiereiteillä. Tämä 10 miljoonaa euroa on jaettu tasaisesti 30 vuoden ajalle. Maankäytön tehostuminen Kaupungille tuleva taloudellinen hyöty perustuu siihen, että tehokasta maankäyttöä kehitetään olemassa olevan infrastruktuurin ja palveluiden läheisyyteen. Kokonaan uuden alueen rakentaminen yhdyskuntarakennetta laajentaen on kalliimpaa kuin täydennysrakentaminen tai yhdyskuntarakenteen sisällä olevan alueen uudelleen rakentaminen. Kaupungin kustantamia palveluita ovat mm. kadut, vesihuolto, energiahuolto, puistot ja julkiset sosiaali- ja terveystoimen palvelut. Yksikkökustannuksia on arvioitu kahdella eri tavalla: Tampereen selvityksiin perustuen ja sekä Turun eri alueiden infrastruktuurin rakentamiskustannuksiin liittyen. Yksikkökustannuksena Tampereen selvityksessä on uudella alueella käytetty euroa/asukas, uudelleen rakennettavalla alueella euroa/asukas ja täydennysrakennettavalla alueella 4500 euroa/asukas. Turun selvitys kaavarakentamisen kustannuksista on kesken, mutta maaliskuun 2015 tilanteen mukaisesti muutaman alueen toteutuneiden kustannusten perusteella Turussa on arvioitu yhdyskuntarakennetta tiivistävien kerrostalopainotteisten alueiden pääomanettokustannuksen arvioidaan olevan Turun kaupungille noin 8900 euroa/asukas edullisempi kuin yhdyskuntarakennetta laajentavien omakotipainotteisten alueiden. Turun kustannuksiin ei sisälly mm. energia- tai palveluverkon rakentaminen. Laskelmassa ei ole mukana käytön aikaiset tulot ja menot, mm. verot, palvelut sekä infrastruktuurin ja viheralueiden ylläpito. Yksikkökustannusten lisäksi herkkyystarkasteluita kuvattiin erilaisilla aluemäärittelyillä. Maankäytön kehitysvolyymit perustuvat Turun kaupunkiseudun rakennemallin 2035 mukaiseen kasvutavoitteeseen vuoteen 2035 mennessä sekä raitiotien oletettuun vaikutukseen maankäytön kehittymisessä ( Maankäytön kuvaus Turun raitiotien yleissuunnitelman vaihtoehtovertailussa ). Koska ei ole päätöksiä tai tavoitteita maankäytön kehittämisestä vuoden 2035 jälkeen ei ole ja raitiotien kannalta pyrittiin kuvaamaan 30 vuoden aikajaksolla syntyviä hyötyjä ja kustannuksia, tehtiin yksinkertaistava oletus että raitiotie olisi käytössä vuonna 2015 ja vuosien maankäyttöhyödyt toteutuisivat rakennemallin ja raitiotien oletetun maankäyttövaikutuksen mukaisesti eli siirrettiin maankäyttöhyötyjä 10 vuodella. Lisäksi rakennemallia seuraavina 10 vuotena maankäyttöhyötyjen oletettiin olevan suhteessa Suomen asukasmäärän kasvuennusteeseen (noin 43 % vuosien kasvuennusteesta). Luvut eivät siis kuvaa tarkasti juuri kyseisten vuosien maankäytön tehostumisesta saatavia säästöjä vaan kuvaavat arvioitua säästöjen suuruusluokan tasoa pidemmällä aikavälillä. Superbussivaihtoehdossa on oletettu, että superbussin varteen kehittyy valtaosa raitiotien maankäytöstä Maankäytön kuvaus Turun raitiotien yleissuunnitelman vaihtoehtovertailussa mukaisesti. Eri tavoilla laskettuna kolmihaaraisen raitiotien maankäytön tehostumisen rahalliset hyödyt ovat noin miljoonaa euroa ja kolmihaaraisen superbussin vastaavat hyödyt miljoonaa euroa koko 30 vuoden ajanjaksolla. Kuntatalouslaskelmassa esitetyt rahalliset hyödyt ovat keskiarvoja kaikista tehdyistä laskelmista. Kaksihaaraiselle raitiotievaihtoehdolle ei ole laadittu omaa maankäyttöennustetta, mistä johtuen kaksihaaraisen raitiotien maankäytön tehostumishyötyinä on käytetty kolmihaaraisen raitiotievaihtoehdon hyötyjä. Yksinkertaistuksena voidaan olettaa, että Skanssin haaran maankäyttöä siirtyy Runosmäki-Varissuo-linjan varrelle jolloin kokonaisvaikutus on samaa luokkaa. Tulokset Kolmihaaraisesta raitiotiestä (Runosmäki, Varissuo, Skanssi) Turun kaupungille (kaupunkikonserni ja raitiotieyhtiö) aiheutuvien nettokustannusten arvioidaan olevan raitioliikenteen aloituksen jälkeen vuosina noin 9-14 miljoonaa euroa vuodessa tappiollisia, mikä vastaa noin 0,5 %-yksikön kunnallisveron korotuspainetta. 30 vuoden tarkastelujakson viimeisen 10 vuoden aikana Turun kaupungin nettokustannusten arvioidaan olevan noin 7-10 miljoonaa euroa vuodessa tappiollisia. Vuosittaiset tulot/säästöt liikennöinnin aloittamisen jälkeen ovat melko tasaisia koko 30 vuoden tarkasteluaikajakson aikana lukuun ottamatta maankäytön tehostumishyötyjä joiden arvioidaan pienenevän jakson loppua kohden rakentumisen vähenemän vuoksi. Menot/lisäkulut vähenevät tarkastelujakson edetessä pääasiassa rahoituskustannusten pienentymisen vuoksi. Esitettyjä lukuja ei ole indeksikorotettu eikä diskontattu. Suurimpia kolmihaaraisen raitiotien tuloeriä/säästöjä 30 vuoden tarkastelujaksolla ovat valtionosuudet, lipputulojen kasvu, jäännösarvo sekä maankäytön tehostumisesta aiheutuvat säästöt. Suurimpia menoeriä ovat infrastruktuurin poistot, korkokulut, liikennöintikustannusten kasvu sekä hoito- ja ylläpitokulujen kasvu.4 4 Kolmihaaraisessa superbussivaihtoehdossa kuntataloudellisten tulojen ja menojen kasvu on pienempi kuin raitiotievaihtoehdossa. Käytetyillä oletuksilla superbussijärjestelmä on tarkastelujaksolla noin 1-6 miljoonaa euroa vuodessa tappiollinen. Suurimmat yksittäiset erot raitiotien ja superbussin kuntataloudellisissa vaikutuksissa on superbussin merkittävästi alhaisemmat liikennöintikustannukset sekä alhaisemmat infrastruktuurin poistot. Myös korkokulut sekä hoito- ja ylläpitokulut ovat merkittävästi alhaisempia superbussivaihtoehdossa. Vastaavasti tuloerissä erityisesti lipputulot ja valtionosuudet ovat superbussivaihtoehdossa merkittävästi alhaisempia kuin raitiotievaihtoehdossa. Kaksihaaraisen raitiotien Runosmäki-Varissuo kuntataloudellinen kannattavuus on käytetyillä oletuksilla parempi kuin kolmihaaraisen raitiotien, mutta kuitenkin heikompi kuin kolmihaaraisen superbussin. Raitiotie- tai superbussi-investoinnin hyödyistä suuri osa ei kohdistu joukkoliikenteelle tai raitiotieyhtiölle vaan kaupungin eri yksiköille. Näitä ovat mm. maankäytön tehostuminen, kiinteistötalous ja kunnallisveron kasvu. Suurimmat epävarmuudet kuntatalouslaskelmassa liittyvät maankäytön kehityksen määrään, sijaintiin ja rakentamistehokkuuteen, mitkä vaikuttavat raitiotien ja superbussin kaikkiin tuloeriin. Raitiotien arvioidaan vaihtoehdoista parhaiten tukevan Turun kaupunkiseudun rakennemallin 2035 mukaista kasvutavoitetta, kun taas nykyisen kaltaisen bussivaihtoehdon arvioidaan tukevan heikoiten tätä. Maankäytön kehitysmäärät perustuvat useisiin oletuksiin, tavoitteisiin ja ennusteisiin. Kuntatalouslaskelmassa on oletettu, että raitiotiellä eikä superbussilla ole vaikutusta Turun kaupungin kokonaisrakentamisen määrään (ts. joukkoliikenteen on arvioitu vaikuttavan alueiden sijoittumiseen ja toteutusjärjestykseen mutta ei kokonaisvolyymiin Turussa). Samaa oletusta on käytetty muissakin raitiotien yleissuunnitelman arvioinneissa. Toisaalta voidaan ajatella että Turun seutukunnan asukasmäärä jatkaa pitkällä aikavälillä melko tasaista kasvuaan raitiotiestä riippumatta, mutta raitiotie voisi vaikuttaa asukkaiden ja työpaikkojen sijoittumiseen eri kuntiin Turun seutukunnan sisällä. Mikäli raitiotie vetovoimatekijänä kasvattaisi Turun kokonaisasukas- tai työpaikkamääriä, sillä olisi mm. kunnallis- ja kiinteistöverotuloja lisäävä vaikutus. Turussa vuonna 2014 oli noin asukasta, jotka maksoivat kunnallisveroa noin 600 miljoonaa euroa eli keskimäärin noin 3300 euroa/asukas. Turussa vuonna 2013 yritykset maksoivat yhteisöverotuloa yhteensä noin 72 miljoonaa euroa eli keskimäärin noin 750 euroa/työpaikka. Uudet asukkaat ja työpaikat myös lisäävät kuluja mm. infrastruktuurin rakentamisen, vanhuspalveluiden, opetuksen, terveydenhuollon ja päivähoidon osalta. Superbussin vaikutuksista erityisesti maankäytön kehitykseen, kaupunkikehitykseen sekä kiinteistöjen arvonnousuun ei ollut käytettävissä kokemusperäistä tietoa. Superbussiinkin on oletettu olevan saatavilla valtion 30 % tuki kalustoa lukuun ottamatta. Superbussin lipputulojen kasvu on liikenne-ennusteen mukaan hyvin maltillista. Raitiotien/superbussin kannattavuus paranee esitetystä mikäli esimerkiksi raitiotie/superbussi vetovoimatekijänä houkuttelee Turun kaupunkiin lisää asukkaita ja/tai yrityksiä, jolloin mm. kunnallisvero- ja yhteisöverotulot kasvavat (toisaalta myös menot kasvavat) raitiotie/superbussi tukee oletettua yhdyskuntarakennetta tiivistävää tehokkaamman maankäytön kehittämistä/kysyntää (vastaavasti päinvastaisella oletuksella kannattavuus heikkenee) putki- ja johtouusinnat ilman raitiotietä/superbussia otetaan huomioon ve0+:n investointikustannuksissa. Putkien ja johtojen tullessa käyttöikänsä päähän ne uusitaan mikä aiheuttaa kustannuksia. 15 % riskivaraus toteutuu oletettua pienempänä (vastaavasti riskivarauksen ylittyessä kannattavuus heikkenee) Raitiotien/superbussin kannattavuus heikkenee esitetystä mikäli esimerkiksi lainakorko on korkeampi kuin oletettu 3 % esimerkiksi yksityisen rahoituksen johdosta (vastaavasti lainakoron ollessa alhaisempi kannattavuus paranee). Esimerkiksi vuonna 2035 yhden prosenttiyksikön vaikutus korkokuluihin olisi noin 1,6 miljoonaa euroa. otetaan huomioon ilman lippua raitiovaunussa/superbussissa matkustavat. Raitiovaunuissa ja superbussissa on lähtökohtaisesti avorahastus eli kuljettaja ei rahasta matkustajia matka-ajan nopeuttamiseksi. Laskelmassa ei ole otettu huomioon ilman lippua matkustavia, joiden osuus voi olla esimerkiksi 5-10 % raitiovaunun/superbussin matkustajista. Tämän virheen on oletettu sisältyvän liikenne-ennusteen virhemarginaalin sisään.5 5 Kuva 1. Raitiotien ja superbussin arvioitu vaikutus kuntatalouteen. Maankäytön tehostumisesta aiheutuvat säästöt ja kiinteistötalouden lisätulot ovat voimakkaasti riippuvaisia maankäytön kehityksen kohdealueista ja volyymeista, joten tässä laskelmassa on esitetty esimerkinomaisesti rakennemalliin ja raitiotien arvioituun maankäyttövaikutukseen perustuen yksi mahdollisuus vuositason rahallisista hyödyistä. Taulukko 1. Raitiotien ja superbussin talousvaikutukset.6 Taulukko 2. Kolmihaaraisen raitiotien (Kauppatori-Runosmäki, Varissuo, Skanssi) kuntataloudellinen laskelma ilman indeksikorotuksia tai diskonttauksia. Maankäytön tehostumisesta aiheutuvat säästöt ja kiinteistötalouden lisätulot ovat voimakkaasti riippuvaisia maankäytön kehityksen kohdealueista ja volyymeista, joten tässä laskelmassa on esitetty esimerkinomaisesti rakennemalliin ja raitiotien arvioituun maankäyttövaikutukseen perustuen yksi mahdollisuus vuositason rahallisista hyödyistä. 67 Taulukko 3. Kolmihaaraisen superbussin (Kauppatori-Runosmäki, Varissuo, Skanssi) kuntataloudellinen laskelma ilman indeksikorotuksia tai diskonttauksia. Maankäytön tehostumisesta aiheutuvat säästöt ja kiinteistötalouden lisätulot ovat voimakkaasti riippuvaisia maankäytön kehityksen kohdealueista ja volyymeista, joten tässä laskelmassa on esitetty esimerkinomaisesti rakennemalliin ja raitiotien arvioituun maankäyttövaikutukseen perustuen yksi mahdollisuus vuositason rahallisista hyödyistä. 78 Taulukko 4. Kaksihaaraisen raitiotien (Kauppatori-Runosmäki, Varissuo) kuntataloudellinen laskelma ilman indeksikorotuksia tai diskonttauksia. Maankäytön tehostumisesta aiheutuvat säästöt ja kiinteistötalouden lisätulot ovat voimakkaasti riippuvaisia maankäytön kehityksen kohdealueista ja volyymeista, joten tässä laskelmassa on esitetty esimerkinomaisesti rakennemalliin ja raitiotien arvioituun maankäyttövaikutukseen perustuen yksi mahdollisuus vuositason rahallisista hyödyistä. 8 Samankaltaiset tiedostot
6.4 Superbussi raitiotiereiteillä (VE 2) Lähtökohtana superbussivaihtoehdossa on ollut ajattele raideratkaisua, liikennöi busseilla periaatteen mukaisesti, että busseille toteutetaan täysin vastaava infrastruktuuri Lisätiedot TURUN KAUPUNKIRAITIOTIEN LINJAUSVAIHTOEHTOJEN KIINTEISTÖTALOUDELLINEN ANALYYSI
TURUN KAUPUNKIRAITIOTIEN LINJAUSVAIHTOEHTOJEN KIINTEISTÖTALOUDELLINEN ANALYYSI 9. TAMMIKUUTA 2014 Newsec Valuation Oy Mannerheiminaukio 1 A PL 52 00101 Helsinki Puh: 0207 420 400 Fax: 0207 420 497 www.newsec.fi Lisätiedot YMPÄRISTÖ- JA KAAVOITUSVIRASTO
Y L E I S K A A V A T O I M I S T O YMPÄRISTÖ- JA KAAVOITUSVIRASTO Selvitys Mikko Laaksonen PIKARAITIOTIE TURUN KAUPUNKISEUDULLA Keskusakseli Naantali - Raisio - Turku - Kaarina, Runosmäki, Varissuo 2002 Lisätiedot Haapankangas III vaikutusten arviointi
2011 Haapankangas III vaikutusten arviointi Selvitys 2011 Jyrki Suorsa, Erkki Malo Insinööritoimisto Liidea Oy Krstiina Strömmer AIRIX Ympäristö Oy 28.6.2011 2 2 SISÄLTÖ 1. Johdanto... 3 2. Hankkeen kuvaus... Lisätiedot Tutkimus pikaraitiotien vaikutuksista
s Tutkimus pikaraitiotien vaikutuksista Ekologinen ja taloudellinen arviointi Loppuraportti Turun kaupungin ja Siemensin yhteisanalyysi Esipuhe Pikaraitiotietä koskeva selvitys on ensimmäinen konkreettinen Lisätiedot Nokian kouluverkko- ja johtamisjärjestelmä
FCG KONSULTOINTI Nokian kouluverkko- ja johtamisjärjestelmä Selvitys FCG KONSULTOINTI OY P26251 FCG KONSULTOINTI OY Selvitys 1 (48) Sisällys 1 Johdanto... 3 1.1 Tehtävän rajaus... 3 1.2 Selvityksessä Lisätiedot Talous- ja henkilöstötyöryhmän väliraportti. 1.4.2014 Talous- ja henkilöstötyöryhmä 7.4.2014 Kuntajakoselvityksen johtoryhmä
1.4.2014 Talous- ja henkilöstötyöryhmä 7.4.2014 Kuntajakoselvityksen johtoryhmä Sisällys 1. Työryhmän tehtävät... 4 2. Nykytila... 6 2.1 Yleinen taloudellinen tilanne, kuntien talous ja Lahden talousalueen Lisätiedot Sairaalainvestoinnin toteutusvaihtoehtojen kannattavuuden selvitys
Sairaalainvestoinnin toteutusvaihtoehtojen kannattavuuden selvitys EKSOTE, Etelä-Karjalan sosiaali- ja terveyspiiri LUONNOS 15.8.2013 Yhteenveto 1. Etelä-Karjalan sosiaali- ja terveyspiirin (Eksoten) tilat Lisätiedot Sipoon yleiskaava 2025 Yleiskaavaehdotuksen vaikutusten arviointi Irmeli Wahlgren
TUTKIMUSRAPORTTI Nro VTT R 02114 08 29..2.2008 Sipoon yleiskaava 2025 Yleiskaavaehdotuksen vaikutusten arviointi Irmeli Wahlgren Tiivistelmä Raportissa esitellään Sipoon yleiskaavan 2025 yleiskaavaehdotuksen Lisätiedot ASUINRAKENNUSTEN KORJAUSTARVE
PTT raportteja 251 PTT Reports 251 ASUINRAKENNUSTEN KORJAUSTARVE Mikko Hietala Janne Huovari Hanna Kaleva Markus Lahtinen Jessica Niemi Niko-Matti Ronikonmäki Terttu Vainio Pellervon taloustutkimus PTT Lisätiedot Maan arvo Helsingissä: kunnallistalouden näkökulma. Risto Peltola
Kansantaloudellinen aikakauskirja 110. vsk. 3/2014 Maan arvo Helsingissä: kunnallistalouden näkökulma Risto Peltola Artikkelissa selvitetään, mitä mahdollisuuksia Helsingin kaupungilla olisi lisätä kiinteistöistä Lisätiedot 26.9.2011. www.hsl.fi
22 26.9.2011 Joukkoliikenteen yksikkökustannukset 2010 www.hsl.fi HSL Helsingin seudun liikenne Opastinsilta 6 A PL 100, 00077 HSL00520 Helsinki puhelin (09) 4766 4444 www.hsl.fi Lisätietoja: Tarja Jääskeläinen, Lisätiedot VERKOSTOSANEERAUSTEN VAIKUTTAVUUDEN ARVIOINTI
RAPORTTI 11.4.211 HSY Vesi, Tampereen Vesi, Vesi- ja viemärilaitosyhdistys VERKOSTOSANEERAUSTEN VAIKUTTAVUUDEN ARVIOINTI Sisältö 1 JOHDANTO... 2 1.1 Työn tausta ja tavoite... 2 1.2 Toimintaympäristö ja Lisätiedot Pienituloisen omistusasujan energiaköyhyys
Pienituloisen omistusasujan energiaköyhyys Energiaköyhyyden jatkoselvitys liittyen asuntojen lämmitysremontteihin ja energiakuluihin Suvi Runsten, Kati Berninger, Juhani Heljo, Jaana Sorvali, Pirkko Kasanen, Lisätiedot LIIKENNEVIRASTON OHJEITA. Ratahankkeiden arviointiohje
15 2013 LIIKENNEVIRASTON OHJEITA t Liikenneviraston ohjeita 15/2013 Liikennevirasto Helsinki 2013 Kannen kuva: Markku Nummelin Verkkojulkaisu pdf (www.liikennevirasto.fi) ISSN-L 1798-663X ISSN 1798-6648 Lisätiedot Pormestareiden ilmastositoumuksen Kestävän energiankäytön ohjelma
- selvityshenkilön raportti Pentti Meklin selvityshenkilö Kuru 2014/13.2.2015 Sisällys sivu 1. JOHDANTO 5 1.1. Selvityksen tausta 5 1.2. Selvitystyön toteuttaminen 6 2. KUNNAT ALUEENA ELÄMISEN JA TOIMINNAN Lisätiedot SIPOON KUNTA Talousarvio 2012 Taloussuunnitelma 2012 2014
SIPOON KUNTA Talousarvio 2012 Taloussuunnitelma 2012 2014 TALOUSARVIO VUODEKSI 2012 TALOUSSUUNNITELMA VUOSIKSI 2012 2014 Sisällys 1. KUNNAN STRATEGIA 1.1 Ulkoisen toimintaympäristön muutokset ------------------------------------------------------- Lisätiedot Valtion taloudellinen tutkimuskeskus Valmisteluraportit. Kehysriihessä ehdotettujen osinkoveromuutosten arviointia
Valtion taloudellinen tutkimuskeskus Valmisteluraportit 18 Kehysriihessä ehdotettujen osinkoveromuutosten arviointia Sami Grönberg Seppo Kari Olli Ropponen Valmisteluraportit 18 elokuu 2013 VATT VALMISTELURAPORTIT Lisätiedot Metropolia Ammattikorkeakoulu. INVESTOINTILASKENTA JA PÄÄTÖKSENTEKO Opetusmoniste
Metropolia Ammattikorkeakoulu INVESTOINTILASKENTA JA PÄÄTÖKSENTEKO Opetusmoniste Virpi Tevä-Helminen 28.8.2013 2 SISÄLTÖ: 1. JOHDANTO... 4 1.1 Investointilaskenta ja päätöksenteko kurssin esittely... 4 Lisätiedot Lahden seutu Helsinki yhteislippujärjestelmä
ESPOO 2005 TUTKIMUSRAPORTTI RTE2523/05 Matkahuolto - älykortti VR - näyttölippu Matkahuolto -älykortti yhteensopivuutta selvitetään YTV -matkakortti Liityntälippu - kaupunkilippu Lahti - seutulippu Asikkala, Lisätiedot Rauman yleiskaava. Kaupallinen selvitys 17.3.2011
Rauman yleiskaava Kaupallinen selvitys Kaupallinen selvitys 1 SISÄLLYSLUETTELO 1 JOHDANTO 2 2 KAUPAN NYKYTILAN KARTOITUS JA KUVAUS 3 2.1 Vähittäiskaupan toimipaikat ja myynti 3 2.2 Ostovoima ja ostovoiman Lisätiedot ELINKEINOELÄMÄN LIIKENNETARPEET. Helsingin citylogistiikan ja asiakasliikenteen kehittämistarpeet esiselvitys SITO
ELINKEINOELÄMÄN LIIKENNETARPEET Helsingin citylogistiikan ja asiakasliikenteen kehittämistarpeet esiselvitys SITO ESIPUHE Helsingin kaupungin kaupunkisuunnitteluviraston liikennesuunnitteluosasto käynnisti Lisätiedot Tilausbudjetti 2014 Taloussuunnitelma 2015-2016. Hämeenlinnan kaupungin. Hyvä arki asuu Hämeenlinnassa. Kaupunginvaltuusto 11.11.
Valokuva: Pekka Hovi Hämeenlinna 375 vuotta vuonna 2014 Hämeenlinnan kaupungin Tilausbudjetti 2014 Taloussuunnitelma 2015-2016 Kaupunginvaltuusto 11.11.2013 Hyvä arki asuu Hämeenlinnassa www.hämeenlinna.fi Lisätiedot Tutkimuskatsauksia HEIKKI HELIN. Kuntien talouden kehitys 1988 2008 HELSINGIN KAUPUNGIN TIETOKESKUS
HELSINGIN KAUPUNGIN TIETOKESKUS Tutkimuskatsauksia 2010 6 HEIKKI HELIN Aina on ollut vaikeaa Kuntien talouden kehitys 1988 2008 LISÄTIETOJA Heikki Helin puh. 040 516 5976 Sukunimi.etunimi@phnet.fi ISSN Lisätiedot Palveluverkon suunnittelu Tampereen kaupunkiseudun kunnissa nykytilan kartoitus
Palveluverkon suunnittelu Tampereen kaupunkiseudun kunnissa nykytilan kartoitus 2012 2 Palveluverkon suunnittelu Tampereen kaupunkiseudun kunnissa nykytilan kartoitus Tampereen kaupunkiseutu 2012 Teksti: Lisätiedot TALOUSARVIO 2015 TALOUSSUUNNITELMA 2016-2017
TALOUSARVIO 2015 TALOUSSUUNNITELMA 2016-2017 24.11.2014 SISÄLLYSLUETTELO 1 YLEISPERUSTELUT... 1 1.1 Väkiluku ja työllisyys... 1 1.2 Talousarvion sääntöperusta... 3 1.3 Yleinen taloudellinen tilanne... Lisätiedot PIEKSÄMÄKI SAVONLINNA PARIKKALA- HENKILÖJUNALIIKENTEEN KEHITTÄMISSELVITYS
N OPEAT I TÄRADAT PIEKSÄMÄKI SAVONLINNA PARIKKALA- HENKILÖJUNALIIKENTEEN KEHITTÄMISSELVITYS TEKNINEN MUISTIO HENKILÖJUNALIIKENTEEN PALAUTTAMISEN EDELLYTYKSISTÄ, 3.1.2011 2 Alkusanat Pieksämäki Savonlinna-rataosuuden Lisätiedot Helsingin Satama. Länsisataman uusi matkustajaterminaali. Kehittämissuunnitelma
Helsingin Satama Länsisataman uusi matkustajaterminaali Kehittämissuunnitelma Matkustajasatamat 21.11.2013 1 LÄNSISATAMAN UUDEN MATKUSTAJATERMINAALIN KEHITTÄMISSUUNNITELMA 1. KEHITTÄMISSUUNNITELMAN TAUSTAT... Lisätiedot ORIMATTILAN KAUPUNKI. Talousarvio 2012 Taloussuunnitelma 2012 2014